钦定古今图书集成/理学汇编/文学典/第118卷 > 王思任
## 钦定古今图书集成/理学汇编/文学典/第118卷 > 王思任

按《列朝诗集》：“思任字季重，山阴人。万历乙未进士，知
兴平、当涂、青浦三县，袁州推官，所至皆被镌降，稍迁
刑、工二部，出为九江佥事，罢归卒。季重有儁才，居官
通脱自放，不事名检，性好谑浪，居恒与狎客纵酒，谈
笑大噱。遇达官大吏，疏放绝倒不能自禁。好以诙谐
为文，仿大明律制奕律，吾以为必传枚皋、郭舍人之”
流也。乱后踉跄避兵，犹负一《棋局》以往，遂死于山中。